**למשרד הרווחה והביטחון החברתי דרוש/ה**

**עובד/ת לתפקיד מפקח/ת מרכז/ת במחוז (קטינים נפגעי עבירה) למשרה זמנית- עד שנה**

מפקח/ת מרכז/ת במחוז (קטינים נפגעי עבירה)

**היקף המשרה –** משרה מלאה

**מיקום** – קיבוץ גלויות 106, ת"א

**תחילת עבודה** - מידית.

**תיאור כללי של המשרה:**

השתתפות בגיבוש, פיתוח וקידום מדיניות השירות לילד ונוער במחוז בנושא ''ילדים ובני נוער נפגעי עבירה''. עריכת תסקיר נפגע על פי הוראות בית המשפט ונהלי השירות. קיום פגישות עם הנפגע, בני משפחתו וגורמים אחרים לצורך הערכת מצבו של הנפגע והנזק שנגרם לו, הצגת מצבו הפסיכו סוציאלי בפני מערכת בית המשפט ומערכת אכיפת החוק.

הפניית הנפגע ומשפחתו, במידת הצורך, לטיפול ושיקום. יידוע הנפגע על ההליך המשפטי העתידי, כולל זכויות כנפגע עבירה. הנחייה, ייעוץ והדרכת כותבי התסקירים במחלקות לשירותים חברתיים ופיקוח על עבודתם.

קיום קשרי עבודה עם הפרקליטות, המשטרה, בתי משפט, רווחה, חינוך, בריאות וגורמים נוספים הקשורים לנושאים שבאחריות.

פיקוח על מרכזים טיפוליים ייעודים לפגיעות מיניות בילדים, בני נוער ובני משפחותיהם.

ביצוע מטלות נוספות בהתאם לצורך ולהוראות הממונה.

**דרישות סף מחייבות:**

השכלה אקדמית (תואר ראשון) בעבודה סוציאלית ורישום בפנקס העובדים הסוציאליים.

רצוי תואר שני.

**ניסיון:**

לבעלי תואר ראשון – 3 שנות ניסיון (לבעלי תואר שני – 2 שנות ניסיון), בעבודה סוציאלית עם נפגעי טראומה, עבירות תקיפה ואלימות.

 ניסיון לצורך נסמן זה הוא, תקופת עבורה בעבודה סוציאלית (כהגדרתה בסעיף 2 לחוק העובדים הסוציאליים, התשנ''ו – 1996 להלן ''החוק'') של מי שהיה כשיר להיות עובד סוציאלי כהגדרת מושג זה בסעיף 9 לחוק, ערב תחילת עבודתו בעבודה סוציאלית.

**דרישות נוספות רצויות:**

יכולת ארגון וניהול

יכולת הבעה בכתב ובעל פה ברמה גבוהה

יכולת להופיע בבית משפט

יכולת ניהול משא ומתן

הערה:

העבודה כרוכה בניידות גבוהה.

בהתאם לפתיחת תקנים עתידיים ניתן יהיה לגשת למכרזים פומביים בהמשך.

**קורות חיים יש לשלוח בבקשה עד לתאריך 31/07/2024 כולל.**

**לדוא"ל:** **ShirBe@molsa.gov.il**

**\*\*\*רק פניות מתאימות תענינה\*\*\***